**Skarvheimen**

Skarvheimen inneholder det meste; fine topper og fjellrygger, dype daler, rikt dyreliv, tydelige stier og mange flotte, betjente og selvbetjenter hytter. Vi starter turen med overnatting på Iungsdalshytta, hvor bestyreren tar oss med ned i den flotte steinhytta og forteller den spennende historien om Eivind Fredlaus. På Geiterygghytta blir vi en ekstra natt for å gå tur eller bare nyte en hviledag i hytteveggen.

**Program:**

**Dag 1: Ankomst Iungsdalshytta (1111. moh), ca 3 km/1 time**
Oppmøte på Ål og ekstrabuss fra Ål stasjon til Tovika. Vi tar beina fatt og går et kort stykke langs veien og videre langs nordsida av vannet over Tovikstangen og opp til helårsbru over Fossebrekka før vi ankommer Iungsdalshytta. Etter innkvarteringen går vi ned til steinhytta for å høre historien om Eivind Fredlaus. Her blir det servert kaffe og lapper. Etter middag samles vi i stua har en presentasjon av gruppa og informasjon om turen videre.

**Dag 2: Iungsdalshytta - Kongshelleren (selvbetjent) 1466 moh, ca 15 km/5 timer**
Etter en god frokost begir vi oss på turen til Kongshelleren. Vestover fra hytta, på helårsbru over Iungsdøla og til stiskillet til Raggsteindalen og Storestølen. Herfra sørvestover opp i fjellsida til Skarvåne som steingås. Videre mot vest og inn i vestre Iungsdalen og opp til austre Volavatnet. I grov ur på nordsida av Volavatna (1463 moh). Volavassbekken krysses ovenfor Kongshellervatnet, ned til vannet og fram til hytta. Kongshelleren sitt proviantlager stiller med tørrmat og hermetikk, og det er opp til deltakerne å sette i sammen de deiligste retter. Nyt kvelden og lyset på Kongshelleren.

**Dag 3: Kongshelleren - Geiterygghytta (1228 moh),  ca 13 km/5 timer**
Etter frokost tar vi fatt på vask og rydding av hytta og gjør oss klare til å starte på dagens etappe.
På bru over elva like ved hytta, sørover vest for Langavatnet, inn i skaret mellom Kongshellernuten og Langvassnuten før stien går videre sørvestover i lett terreng. Forbi fjellet Bolhovd, på sommerbru over elva Rossdøla, inn til stidele og inn sørover på stien mellom Steinbergdalen og Geiterygghytta. Lett nedstigning ca.150 høydemeter i lett og mykt terreng ned til stidelet mot Hallingskeid, videre noen hundre meter langs veien sørover til Geiterygghytta. I dag blir det deilig 3-retters middag som vi får servert.

**Dag 4: Geiterygghytta**
Vi tar en deilig lang frokost og gjør oss klare med dagstursekken vår. Dagens turmål bestemmes etter vær- og føreforhold. Det er flere fine topper på mellom 1300 - 1500 moh man kan "bestige" . Det er selvsagt også mulig å ta en hviledag i hytteveggen. Etter middag samles vi i peisestua for en siste kveld med turgjengen.

**Dag 5: Geiterygghytta - Finse - hjemreise (1222 moh), 15 km/5-6 timer**
Etter frokost gjør vi oss klare for siste dags marsj over mot Finse. Rolig start langs vannet og deretter over i mer bratte stigninger opp på østsiden av Omsvatnet og videre opp mot St.Pål. Kan være det er noen snøfonner igjen opp disse stigningene. Fantastisk utsikt når man kommer på på toppen. Videre ned forbi Klemsbu til Finse. Har vi god tid kan man ta en tur på hotellet og slappe av før avreise med toget.

*Med forbehold om endring i programmet!*
*Alle tidsberegninger er gjort ut i fra en gjennomsnittsfart på ca 3 km/ t. Vær obs på at pauser, vær- og føreforhold, ol. ikke er innberegnet i tid brukt på turen.*

[**Gradering av turen**](https://www.dntoslo.no/graderingfellesturer/): lengde rød/terreng rød
Sommerfjellet er vakkert, men  selv den enkleste fotturen kan bli krevende med utfordrende vær. Med riktig og godt utstyr er det oftest disse turene man husker best og som gir godt samhold og gode historier.  Pakk sekken riktig og smart.